b'\n_START_ARTICLE_\nEnciclop\xc3\xa8dia Salvat\n_START_SECTION_\nEditorial Salvat\n_START_PARAGRAPH_\nAquesta editorial fou fundada el 1869 a Barcelona. Forma part de la multinacional francesa HACHETTE LIVRE i est\xc3\xa0 disponible a:_NEWLINE_- Espanya_NEWLINE_- Portugal_NEWLINE_- Am\xc3\xa8rica Llatina: Brasil, Argentina, M\xc3\xa8xic, Xile i Per\xc3\xba_NEWLINE_Ofereix productes focalitzats a diferents segments de la poblaci\xc3\xb3 i per tant, respon a diferents interessos: segments infantils, col\xc2\xb7leccionismes mascul\xc3\xad i femen\xc3\xad, de figures, modelisme, c\xc3\xb2mics i llibres._NEWLINE_Dins aquesta varietat de productes, l\'Editorial Salvat coopera amb altres llic\xc3\xa8ncies prestigioses tals com: Marvel, Disney, Hello Kitty, entre d\'altres.\n_START_SECTION_\nHist\xc3\xb2ria\n_START_PARAGRAPH_\nEl 1906 l\'editorial Salvat inicia la seva primera publicaci\xc3\xb3 amb "Diccionario enciclop\xc3\xa9dico popular ilustrado" en 12 volums, que s\'allargaria fins al 1914._NEWLINE_A partir d\'aquell moment, han anat editant nombroses enciclop\xc3\xa8dies generals entre les quals destaca per la seva qualitat, el "Diccionario enciclop\xc3\xa9dico Salvat" en 20 volums._NEWLINE_El 1923, quan l\'empresa pass\xc3\xa0 a anomenar-se definitivament Salvat Editors, public\xc3\xa0 algunes de les obres m\xc3\xa9s difoses, com el Diccionari de la Llengua Catalana (1910), la Hist\xc3\xb3ria del Arte (1914), la Hist\xc3\xb3ria del Mundo (1926) de Josep Pijoan, la Enciclopedia Agr\xc3\xadcola Wery (1928), el Atlas Geogr\xc3\xa1fico Salvat (1928), etc. _NEWLINE_Totes aquestes publicacions van ser precedents de l\'Enciclop\xc3\xa8dia Salvat o Diccionario Enciclop\xc3\xa9dico Salvat Universal (en la seva primera edici\xc3\xb3)._NEWLINE_El 1965, Salvat fou pionera del canal fascicles amb Monitor, la primera enciclop\xc3\xa8dia moderna del mercat, que es present\xc3\xa0 a si mateixa com una obra amb una finalitat ben definida: "ser \xc3\xbatil i ser efica\xc3\xa7". El 1969, coincidint amb la commemoraci\xc3\xb3 del centenari de l\'empresa, es public\xc3\xa0 la primera edici\xc3\xb3 del Diccionario Enciclop\xc3\xa9dico Salvat Universal. La primera edici\xc3\xb3 de l\'Enciclop\xc3\xa8dia Salvat._NEWLINE_A mitjans de la d\xc3\xa8cada de 1970 public\xc3\xa0 en catal\xc3\xa0 el diccionari enciclop\xc3\xa8dic Salvat Catal\xc3\xa0\xc2\xa0(1974-77), en 8 volums, i la\xc2\xa0Hist\xc3\xb2ria de Catalunya\xc2\xa0(1978-79), en 6 volums.\n_START_SECTION_\nL\'enciclop\xc3\xa8dia\n_START_PARAGRAPH_\nL\'Enciclop\xc3\xa8dia Salvat en els seus or\xc3\xadgens orden\xc3\xa0 el saber en publicacions tem\xc3\xa0tiques: cuina, geografia, etc. M\xc3\xa9s endavant es convert\xc3\xad en una enciclop\xc3\xa8dia alfab\xc3\xa8tica que orden\xc3\xa0 les \xc3\xa0rees b\xc3\xa0siques del saber: F\xc3\xadsica, Qu\xc3\xadmica, Biologia, Ecologia, Matem\xc3\xa0tiques, Filosofia i Religi\xc3\xb3, Medicina, Llengua i Literatura, Hist\xc3\xb2ria i Geografia, Art, Tecnologia, Inform\xc3\xa0tica, etc. _NEWLINE_En totes elles, una s\xc3\xa8rie d\'articles amplis, estructurats en cap\xc3\xadtols, redactats en un llenguatge directe, clar i conc\xc3\xads, proporcionant informaci\xc3\xb3 essencial i remetent a altres veus que completen o amplien la mat\xc3\xa8ria tractada, complint amb la missi\xc3\xb3 d\'orientar la recerca de l\'usuari. _NEWLINE_La col\xc2\xb7lecci\xc3\xb3 enciclop\xc3\xa8dica compr\xc3\xa8n 20 volums impresos amb m\xc3\xa9s de 16.000 p\xc3\xa0gines amb il\xc2\xb7lustracions. La seva \xc3\xbaltima actualitzaci\xc3\xb3 compta amb un exclusiu sistema de sumaris per temes i connexi\xc3\xb3 de veus relacionades, amb un nou disseny i maquetaci\xc3\xb3.'